भोपाल 27 नवंबर 16/ अखिल भारतीय ग्राहक पंचायत कोलार इकाई द्वारा जागरण कर व्यवस्था सुधार के आंदोलन हेतु लगातार प्रयासरत है। इसी क्रम में स्वास्थ्य क्षेत्र में समाज जागरण हेतु आज मंदाकिनी कालोनी कोलार रोड स्थित शिव मंदिर प्रागंण में निशुल्क स्वास्थ्य शिविर का आयोजन किया गया। बडी संख्या में रहवासी नागरिकों ने शिविर में आकर ब्लड प्रेशर, शूगर, वजन की जांच कराकर चिकित्सकों से सलाह एवं परामर्श लेकर उपचार कराया। शिविर में वरिष्ठ सर्जन डॉ. ए.के. खरे, अस्थि एवं जोड़ रोग विषेषज्ञ डॉ. संजय उपाध्याय, स्त्री एवं प्रसूति रोग विषेषज्ञ डॉ. ऋचा उपाध्याय, एमबीबीएस डॉ. विशाल दीक्षित, बीएएमएस डॉ. अतुल पवार, बीएचएमएस डॉ. अरूण लोधी, डॉ. शिवम कुमार, डॉ. हर्षा पटले, पैथालाजिस्ट श्री महेश मीणा एवं श्री उत्तम सिंह ने अपनी सेवाएं प्रदान की एवं स्वस्थ भारत की रचना हेतु आने वाले समय में अपनी सेवाएं देने की इच्छा व्यक्त की। इस अवसर पर मंदाकिनी रहवासी समिति के अध्यक्ष श्री आत्माराम गुर्जर एवं ग्राहक पंचायत के सदस्य श्री मनीष राजौरिया, श्री राजकुमार चावरिया, श्री नरेन्द्र चावरिया, श्री उत्तम सिंह, श्री ईश्वर सेन, श्री राहुल चावरिया, श्रीमती आशा देवलिया, श्री शंकर चौहान, श्री अमित अहिरवार, श्री हरीश बारी, श्री कमलेश पटेल, श्री सचिन शर्मा, श्री राजेन्द्र नेगी, श्री हेमंत तैलंग, श्री दीपांश बारी, श्री उपेन्द्र जुगादे, श्री यू.आर. गावंडे, श्री अजय सोनी, श्री प्रकाश सालवार, श्री संजय वाजपेयी, श्री के.पी. वर्मा सहित बडी संख्या में रहवासी उपस्थित थे।